stanford-oval/wikipedia huggingface dataset:
יצחק שושן
תפקידים אזרחיים > שליחות בפריז

בשנות השבעים הייתה בעיה של יהודים מסורבי עלייה בברית המועצות. לשם כך הוקמה ב'לשכת הקשר ליד משרד החוץ' בראשות שאול אביגור. זרוע שכונתה בר בניהולו של צבי נצר שהוותה מערכת הסברה ליצירת דעת קהל אוהדת במערב, גיוס בודדים וקבוצות לקידום וארגון פעילות למען מסורבי העלייה ואסירי ציון.
המגמה הייתה יצירת לחץ על שלטונות ברית המועצות בארצות הדוברות צרפתית. האילוץ היה שרוב המדיה הכתובה והמצולמת נשלטה בידי אינטלקטואלים מחוגי השמאל ואלה גיבשו גישה שלילית לישראל. כדי לפעול היה צורך בנקודת בסיס מנותקת לכאורה מישראל.
לניהול פעילות ההסברה בארצות אירופה דוברות צרפתית הוקם משרד בפריז במסווה של ספרית מידע La Bibliotheque Juive Contemporaire – 'הספרייה היהודית בת זמננו'. פעילות למען מסורבי עלייה בברית המועצות. שושן נכנס לתפקיד כשהמשרד בפעולה. הפעילות כללה:
אימוץ מסורבי עלייה – פעילות שכללה: גיוס פעילים ומתנדבים לביקורים אצל מסורבי עלייה, סיוע חמרי ורוחני להם ופעילות הפגנתית עבורם. עידוד לאנשים שנחשפו ונרדפו שהעולם היהודי אינו שוכח אותם. עצם ההתכתבות עם הסירובניק היוותה הוכחה שהוא מוכר במערב ולכן הטרדת השלטונות תזכה להד שלילי.
אירוע מוצלח היה הסבת תשומת לב לסמינר אקדמי שניהל הפיזיקאי מרק אזבל בדירתו במוסקבה. ביזמת שושן, הגיעו אליו מדענים מאירופה וכאשר חזרו לצרפת סיפרו את רשמיהם. לאחר כ-10 חודשים קיבל אזבל אישור עלייה והגיע לצרפת.
יצירת קשרים עם עיתונאים וסופרים בעלי השפעה על דעת הקהל וקשרים עם ארגונים פעילים לזכויות האדם ומניעת הפלייה גזעית.
הקמת ועדים ציבוריים כמו ועד הנשים למען מסורבי העלייה, ועד מדענים וקבוצות תמיכה בסירובניק העומד בפני משפט.
כתיבה והפצת פרסומים – דפי מיידע על הנעשה בעולם למען יהודי ברית המועצות בעולם בכלל ובצרפת במיוחד. רבעון הספרייה – כתב עת מהודר מיוחד המיועד לאינטלקטואלים דוברי צרפתית שהופץ ב-5000 עותקים..
שושן הציג את עצמו כיהודי בלגי המועסק על ידי איחוד הקהילות היהודיות בצרפת כמנהל 'הספרייה היהודית בת זמננו'. נעזר בארבע עובדות ותיקות ומסורות. הרמה הגבוהה של ידיעת הצרפתית סייעה לו לקיים קשר עם אנשי תרבות ברמה גבוהה. התפקיד היה תפור למידותיו של שושן. הוא חש בהצלחות כאשר סירובניק התקבל כחבר באיגוד הפיזיקאים הצרפתיים. ועדים שהוקמו למען סירובניק זה או אחר השיגו הצלחות. האינטלקטואלים מיודעיו של שושן זיהו את הקשר הישראלי אך ההערכה האישית לשושן גברה על הנטייה המוקדמת נגד ישראל.

אחת ההצלחות של ה'ספריה' היה פרופ' בנימין לויץ' חבר האקדמיה הסובייטית למדעים. הוא היה בכיר המדענים מבין מסורבי העלייה. בניו כבר היו בארץ, לאחר תקופת ריכוך בסיביר קיבלו אישור יציאה. פרופ' לויץ' הוזמן לתת הרצאה בכנס אגודת הפיזיקוכימאים במוסקבה ואחרי תלאות רבות הגיע לישראל. תוך כדי טיפול הוברר שאשתו חלתה ושושן שלח להם תרופה מפריז. 

ההרגשה שהוא מביא תועלת רבה סייעה לשושן להתגבר זמנית על הטראומה של טיבוע האילת. הוא מצא את מקומו וכאילו פרח. עם זאת לאחר שלוש שנים כאשר הבנים הבוגרים כבר גויסו לצבא מסר שושן את התפקיד למחליף והמשפחה חזרה לישראל.
יצחק שושן כמנהל 'הספרייה לתרבות יהודית' בפריז 1977.
יצחק שושן מדבר בפני אינטלקטואלים בפריז 1978.
תפקידים אזרחיים > תפקידים מאוחרים

1986-1980 – מנהל מפעל מוצרי מלט 'המסלול נתניה' בע"מ.
1988-1987 – מנכ"ל מפעל 'מ"ג מוצרי גומי' בכפר סבא.
מחודש דצמבר 1992 עסק שושן במחשוב סוכנות ביטוח של חברת IAPA עבור בעל הסוכנות. שושן בנה תוכנה מתקדמת והמשיך בנושא עד דצמבר 2008.
משפחה

בשנת 1955 פגש אצל חברים בחיפה את אהובה ממשפחת שניידר אשר שרתה כפקידה ראשית בסדנת חיל החימוש בחיפה. הזוג נישא ב-21 באוגוסט 1956 במועדון הקצינים. משפחת שושן התגוררה בחיפה ולזוג נולדו ארבעה בנים. בשנת 1969 עברו להתגורר בחופית שם בנו את ביתם. אהובה שושן נעשתה מזכירה במחלקת החינוך של המועצה האזורית עמק חפר.
פטירה שושן נפטר בספטמבר 2014 בביתו שבחופית, והובא למנוחות בבית העלמין המשותף לכפר ויתקין, חופית ובית ינאי. הוא השאיר אחריו את אלמנתו אהובה ואת ארבעת בניו מהם זכה לראות גם נכדים.

הבכור גיורא, גר במושב נעמה בבקעת הירדן ומגדל תמרים. הבן השני – ארנון, והבן הצעיר – עודד, עובדים בשרות המדינה. הבן השלישי – אהוד, גר בבריסל ועוסק המקצוע ההי-טק.
משפחות בלט ושניידר, בעת חתונת אהובה ויצחק שושן, 21 באוגוסט 1956.
אהובה ויצחק שושן בעת חתונתם, 21 באוגוסט 1956
שושן עם שני בניו גיורא וארנון, 1962
לוח אירועים

| תאריך  | מקום | תיאור האירוע ותוצאות |
| --- | --- | --- |
| 25 באפריל 1930 | לייז' בלגיה | נולד לאברהם ושושנה בלט. |
| 31 ביולי 1946 | נמל חיפה | העפלה לארץ ישראל באניה החייל העברי |
| 25 בינואר 1950 | מחנה הדרכה חיל הים | סיום קורס חובלים מחזור ב והסמכה לקצין ימי בדרגת סגן-חובל. |
| 30 ביולי 1952 | השייטת הגדולה | קצין מבצעים של אח"י משגב (ק-30) בדרגת סגן |
| 13 באוגוסט 1953 | המטה הכללי | מכתב הערכה על הישגים בלימודים באקדמיה הצרפתית, בחתימת אלוף מאיר זורע |
| 15 בדצמבר 1954 | אלקטרוניקה חיל הים | מינוי לקצין לחימה בדרגת סרן. |
| 1 באוגוסט 1955 | פלימות | מינוי לתפקיד קצין לחימה ביחידה אלקטרונית בדרגת סרן |
| 1 באוגוסט 1956 | מפקדת חיל הים | תפקיד ממלא מקום ראש מדור ים/7. |
| 21 באוגוסט 1956 | מועדון הקצינים בחיפה | נישואין לחברתו אהובה ממשפחת שניידר מכפר ורבורג |

| 4 בינואר 1959 | שייטת הטרפדות | מינוי כמפקד פלגה 914 בדרגת רס"ן |
| 1 בפברואר 1961 | מפקדת חיל הים | מינוי לתפקיד קצין משמרת חדר נתונים |
| 6 בדצמבר 1961 | מפקדת חיל הים | מינוי כממלא מקום ראש ענף ים/7 |
| 26 באפריל 1963 | מפקדת חיל הים | מינוי לתפקיד ראש ענף ים/7 בדרגת סא"ל. |
| 11 ביולי 1967 | מול חוף רומני במערב סיני | מפקד בכיר בקרב רומני (קרב ימי) בו הוטבעו טרפדות מצריות. |
| 21 באוקטובר 1967 | מול פורט סעיד | אניתו אח"י אילת טובעה 47 הרוגים |
| 15 במרץ 1968 | בה"ד חיל הים | מינוי למפקד בה"ד חיל הים |
| 1 ביולי 1968 | בה"ד חיל הים | ביטול מינוי כמפקד הבה"ד ויציאה לחופשה ללא תשלום. |
| 19 בספטמבר 2014 | ביתו בחופית | נפטר |
מקורות וקישורים

יצחק שושן, הקרב האחרון של המשחתת אילת ספרית מעריב 1993.
מייק אלדר שייטת 13 ספרית מעריב 1993. ע' 347.
שמואל ינאי ויוסף אלמוג, השערים פתוחים אסופת זכרונות, קרן פלי"ם, 2001, ע' 488–490.
משה לוי, הנשמה ה-48 סיפור המשחתת אילת, הוצאת מערכות, 2015.
יוסי מלמן, הסוד האחרון של אח"י אילת, באתר הארץ, 8 במרץ 2005, עודכן ב-4 באוקטובר 2011
עמוס גלבוע, מר מודיעין, אהרלה > אלוף אהרון יריב > ראש אמ"ן, הוצאת משכל ידיעות ספרים, 2013, ע' 348–349.
יצחק שושן, המאבק בעולם למען יהודי ברית המועצות מנקודת ראותו של פעיל 'בר' בארצות הדוברות צרפתית – ספר שטרם פורסם מעזבונו של יצחק שושן.
קרב רומני תיאור הקרב על ידי יצחק שושן ואלי רהב בסרט סיכומי חיל הים אחרי מלחמת ששת הימים מדקה 15 ואילך.
תמונות מאוסף יצחק שושן מתוך האוספים הדיגיטליים של ספריית יונס וסוראיה נזריאן, אוניברסיטת חיפה
ביאורים

↑  אדם אחר ולא  מיודענו דן בן אמוץ.
הערות שוליים

↑  מוזיאון גאום והחבאת ילדים יהודים ביזמת אליזבת מלכת הבלגים בצרפתית.
↑  עמנואל כרמי  כיצד מכשירה צרפת קציני ים מתאר את החיים באקדמיה,  מערכות ים ביטאון חיל הים אפריל 1967, ע' 9-7.
↑  יצחק שושן ע' 114.
↑  יצחק שושן, ע'136.
↑  המפקד, הנוסח המלא של השיר, באתר משמר המורשת הימית.
↑  משה לוי ע' 172
↑  הקרב האחרון של המשחתת אילת באתר ספרי גוגל.
↑  הצילום נעשה על ידי דן הדני אשר שירת בשייטת הטרפדות תחת פיקודו של שושן ונעשה צלם מוערך.
↑  פרופ' מרק אזבל עלה בישראל ופרסם שני ספרים: האינטליגנציה היהודית בברית המועצות בהוצאת ועד המדענים שעל-יד המועצה הציבורית למען יהודי ברית המועצות, והספר המסורב בהוצאת ספרית מעריב, 1988.
↑  המצולמים מימין לשמאל: אבי החתן אברהם ואמו שושנה, יצחק שושן, אהובה שושן, הורי הכלה יונה וגבריאל והאח גרשון שניידר.
| --- | --- |
בקרת זהויות :  NLI: 987007420059305171  LCCN: nr91020113  VIAF: 15189097   WorldCat (עם VIAF): 15189097
משלחת מס' 55 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 55 (באנגלית: Expedition 55) הייתה משלחת לתחנת החלל הבין-לאומית שפעלה מ-27 בפברואר 2018 ועד ל-3 ביוני 2018. מפקד המשלחת היה אנטון שקאפלרוב מרוסיה. המשלחת פעלה במשך 95 ימים.
במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.
הרכב המשלחת

| שם | תפקיד | חללית הגעה | 27> 02.2018–23.03.2018 | 23> 03.2018–03.06.2018 | חללית חזרה | הערות |
| --- | --- | --- | --- | --- | --- | --- |
| רוסיה אנטון שקאפלרוב | מפקד המשלחת | סויוז MS-07 |  |  | סויוז MS-07 | חבר משלחת מס' 54 ו-55, מפקד טיסה "סויוז MS-07" |
| ארצות הברית סקוט טינגל (אנ') | מהנדס טיסה | סויוז MS-07 |  |  | סויוז MS-07 | חבר משלחת מס' 54 ו-55 |
| יפן נוריסיגה קנאי (אנ') | מהנדס טיסה | סויוז MS-07 |  |  | סויוז MS-07 | חבר משלחת מס' 54 ו-55 |
| רוסיה אולג ארטמייב | מהנדס טיסה | סויוז MS-08 |  |  | סויוז MS-08 | חבר משלחת מס' 55 ו-56, מפקד טיסה "סויוז MS-08" |
| ארצות הברית אנדרו פויסטל | מהנדס טיסה | סויוז MS-08 |  |  | סויוז MS-08 | חבר משלחת מס' 55 ו-56 |
| ארצות הברית ריצ'רד ארנולד (אנ') | מהנדס טיסה | סויוז MS-08 |  |  | סויוז MS-08 | חבר משלחת מס' 55 ו-56 |
פעילות המשלחת

פעילות המשלחת החלה ב-27 בפברואר 2018 עם עזיבת חללית סויוז MS-06 בה היה חלק של משלחת מס' 54. באותה עת בתחנת החלל נותרו 3 אנשי צוות.
במהלך פעילות המשלות לתחנת החלל הייתה מחוברת חללית מטען פרוגרס MS-08 שהגיע ב-15 בפברואר והתחברה למודול "זבזדה" עם 2,836 ק"ג אספקה. החללית הייתה מחוברת עד לאוגוסט 2018.
ב-23 במרץ למודול "פואיסק" התחברה חללית "סויוז MS-08" וצוות המשלחת גדל ל-6 אנשים.
ב-28 במרץ מתחנת החלל התנתקה חללית מטען פרוגרס MS-07 שהגיע ב-16 באוקטובר והתחברה למודול "פירס" עם 2,549 ק"ג אספקה.
ב-29 במרץ פויסטל וארנולד ביצעו פעילות חוץ-רכבית שנמשכה כ-6 שעות. במהלך הפעילות הותקנו אנטנות נוספות.
ב-4 באפריל הגיעה חללית מטען C110 במשימה "SpaceX CRS-14". זו הייתה הטיסה השנייה של חללית זו. היא נלכדה על ידי זרוע רובוטי קנדארם2 וחוברה למודול "הרמוני". עם החללית הגיעו 2,647 ק"ג אספקה. עם החללית הגיעו גם 5 לוויינים RemoveDEBRIS,‏ UBAKUSAT,‏ Irazu,‏ 1KUNS-PF ו-RemDeb DS-2 ששוחררו למסלול בהדרגה על ידי משלחות שונות. אחרון שוחרר ב-29 באוקטובר על ידי משלחת מס' 57 לתחנת החלל הבין-לאומית. החללית התנתקה מתחנת החלל ב-5 במאי 2018. היא החזירה לכדור הארץ 1,743 ק"ג של מסמכים וציוד שכבר לא היה נחוץ. כעבור כמה שעות היא נחתה בהצלחה.
ב-18 באפריל בעזרת מדחפים של חללית אספקה פרוגרס MS-08 בוצע שינוי גובה מסלול של תחנת החלל.
ב-11 במאי שוחררו למסלול לווייני Ubakusat,‏ Irazu ו-1KUNS-PF.
ב-12 במאי בעזרת מדחפים של חללית אספקה פרוגרס MS-08 בוצע שינוי נסף של גובה מסלול תחנת החלל.
ב-16 במאי פויסטל וארנולד ביצעו פעילות חוץ-רכבית שנמשכה כ-6.5 שעות. במהלך הפעילות שונה מיקום משאבות.
ב-24 במאי הגיע חללית מטען Cygnus CRS OA-9E היא נלכדה על ידי זרוע רובוטי קנדארם2 וחוברה למודול "יוניטי". עם החללית הגיעו 3,350 ק"ג אספקה. עם החללית הגיעו גם לוויינים RainCube,‏ HaloSat,‏ CubeRRT,‏ TEMPEST-D,‏ Radix,‏ EQUiSat,‏ MemSat,‏ RadSat-g ו-EnduroSat One ששוחררו למסלול ב-13 ביולי על ידי משלחת מס' 56 לתחנת החלל הבין-לאומית. החללית התנתקה מתחנת החלל ב-15 ביולי 2018 ולאחר ניתוקה היא שחררה למסלול מספר לוויינים.
חברי המשלחת ביצעו מספר רב של ניסויים במהלך השהות בתחנת החלל.
ב-3 ביוני שקאפלרוב, טינגל וקנאי נכנסו לחללית "סויוז MS-07" וחזרו לכדור הארץ. אחריות על תחנת החלל הבין-לאומית עברה למשלחת מס' 56 לתחנת החלל הבין-לאומית.
הערות שוליים

↑  שחרור 3 לוויינים למסלול
ZALA Aero Group

| --- | --- |


 נתונים כלליים
 תקופת הפעילות:  2003–הווה (כ־22 שנים) 
 חברת אם:  קונצרן קלשניקוב 
 מיקום המטה:  איז'בסק 
 ענפי תעשייה:  יצרן תעופה וחלל 
 מוצרים עיקריים:  מל"טים
  
 zala.aero
 
ZALA Aero Group (נקראת גם A-Level Aerosystems) היא חברה רוסית, המתמחה בפיתוח כלי טיס בלתי מאוישים, הממוקמת באיז'בסק, רוסיה. ZALA Aero מספקת מערכות מל"ט למספר מגזרים בממשלת רוסיה, כולל משרד ההגנה וזכתה גם בחוזים לאספקת מל"טים למדינות זרות. החברה מצויה בבעלות קונצרן קלשניקוב.
היסטוריה

חברת ZALA Aero, שהוקמה בשנת 2003 על ידי אלכסנדר זכרוב, סיפקה את המל"טים הראשונים מתוצרתה למשרד הפנים הרוסי בשנת 2006. בנוסף לאספקת מטוסים למטרות הגנה וצבא, החברה משווקת באופן פעיל את מוצריה בתחום האנרגיה וחתמה על חוזה עם גזפרום לספק מל"טים שישמשו לניטור מעל 2,000 ק"מ מרשת הצינורות של החברה. ZALA Aero גם שיתפה פעולה עם חטיבת מערכות החלל של גזפרום בפרויקט פיתוח לשימוש במל"טים להעברת תקשורת וידאו בזמן אמת בערוצי לוויין.
בשנת 2008 השלימה החברה ייצור ZALA 421-06, מסוק בלתי מאויש, ו-ZALA 421-08, מל"ט קונבנציונלי יותר, לטיסת ניסוי ונכנסו לשירות מבצעי. המטוס נוסה על סיפונה של שוברת קרח והשתתף בסיור כדי לסייע בעבודת הספינה. בשנת 2009, ZALA Aero הגיעה להסכם עם משרד הפנים של טורקמניסטן לאספקת המל"ט ZALA 421-12.
ב-2019 מפעילה רוסיה למעלה מאלף מזל"טים מתוצרת ZALA. בשנת 2019, ZALA Aero פיתחה מערכת גילוי מוטסת ללא טייס המפעילה טכנולוגיית בינה מלאכותית לזיהוי עצמים.
ZALA Aero מתכננת ומייצרת כלי טיס בלתי מאוישים, כמו גם מספקת תחזוקה לאחר המכירה למערכותיה. מיזמי התכנון והייצור הביתיים של החברה כוללים מגוון מערכות הקשורות לתכנון, ייצור ותפעול של מל"טים, כולל מטוסים אוטומטיים, מסגרות אוויר, בליסטראות מכניות ופנאומטיות, משגרים, מטענים וטכנולוגיות תקשורת. ZALA Aero היא גם החברה היחידה ברוסיה המייצרת כיום מסוקים בלתי מאוישים ומערכות ניידות נגד מזל"טים. החברה ממוקמת באיז'בסק, רוסיה.
ראו גם

תעשיית תעופה ברוסיה
תעשייה צבאית ברוסיה
הערות שוליים

↑  "Zala Aero To Deliver UAVs To Ministry of Internal Affairs of Turkmenistan". Shephard. 2010-02-06.
↑  "A-Level Aerosystems - ZALA Aero".
↑  "A-Level Aerosystems - ZALA Aero".
↑  "Zala Aero To Deliver UAVs To Ministry of Internal Affairs of Turkmenistan". Shephard. 2010-02-06.
↑  "Kalashnikov creates new anti-drone gun". Airrecognition.com.
↑  "MAKS 2019: Zala Aero develops world's first artificial intelligence identification system". airrecognition.com. נבדק ב-2020-09-01.
↑  "Беспилотные летательные аппараты самолеты, вертолет - купить". Zala-aero.com.
↑  "Russian company showcases unmanned police helicopter". RIA Novosti. 2008-07-15.
↑  "Средства радиоэлектронной борьбы". Zala-aero.com.
↑  "Zala Aero developed a new multipurpose VTOL UAV". www.airrecognition.com. נבדק ב-2020-09-01.
מטוס לא מאויש מדגם ZALA 421-12
הטיהור הראשון

| --- | --- |

 בימוי:  ג'רארד מקמאווי 
 הופק בידי:  מייקל ביי 
 תסריט:  ג'יימס דה מונקו 
 עריכה:  ג'ים פייג' 
 שחקנים ראשיים:  לקס סקוט דייוויס מלוני דיאז Mo McRae מריסה טומיי ג'ויבן ווייד לורן ולז סטיב האריס 
 מוזיקה:  קווין לקס 
 צילום:  אנסטס מיצ'וס 
 מדינה:  ארצות הברית 
 חברת הפקה:  פלטינום דיונס
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  5 ביולי 2018 
 משך הקרנה:  112 דקות
 שפת הסרט:  אנגלית 
 סוגה:  סרט מתח, סרט אימה, סרט דיסטופי, סרט פעולה 
 מקום התרחשות:  לוס אנג'לס 
 הכנסות באתר מוג'ו:   purge4
 סרט קודם:  הטיהור 3: שנת בחירות 
 סרט הבא:  הטיהור לנצח
 www.thefirstpurge.com
 דף הסרט ב־IMDb
 
"הטיהור הראשון" (באנגלית: The First Purge) הוא סרט פעולה-אימה אמריקאי שביים ג'רארד מקמאווי. הסרט הוא הרביעי בסדרת סרטי "הטיהור" (הראשון היה "הטיהור" שיצא בשנת 2013, השני היה "הטיהור 2: לשרוד את הלילה" שיצא בשנת 2014 והשלישי היה "הטיהור 3: שנת בחירות" שיצא בשנת 2016) ומהווה פריקוול לטרילוגית סרטי הטיהור. הסרט הוקרן לראשונה בארצות הברית ב-4 ביולי 2018, ובישראל ב-26 ביולי 2018.
תקציר העלילה

כדי להוריד את אחוזי הפשע בשאר השנה, אנשי מפלגת האבות המייסדים החדשים של אמריקה בוחנים ניסוי חברתי חדש שישחרר את כל התוקפנות פעם אחת בשנה: "הטיהור"– לילה אחד שבו כל הפשעים מותרים והחוקים אינם תקפים. תושבי סטטן איילנד בארצות הברית נבחרים להיות הראשונים להשתתף בטיהור, אך לאחר שהניסוי כמעט נכשל, מתגלים במהלך הלילה סודות שעשויים לסכן את הניסוי ואת ארצות הברית כולה.
שחקנים ודמויות

| שם השחקן | שם הדמות |
| --- | --- |
אילן נואל: דמיטרי
לקס סקוט דייוויס: ניה
ג'ויבן ווייד: ישעיהו
לונה לורן ולז: לואיזה
מריסה טומיי: דוקטור מאי
מלוני דיאז: חואני
פאץ' דארה: ארלו סביאן
אדלייד קיין: זואי סנדין
הפצה

הקרנת הבכורה של הסרט בארצות הברית הייתה ב-4 ביולי 2018, ובישראל ב-26 ביולי 2018.
היית'ם קנוויי

| --- | --- |

 שם ספר:  Assassin's Creed: Forsaken
 הופעה ראשונה:  Assassin's Creed III
 מספר הופעות:  Assassin's Creed Rogue
 דיבוב:  אדריאן האף
 מידע
 תאריך לידה:  4 בדצמבר 1756
 מקום לידה:  לונדון, אנגליה
 מקצוע:  plantation owner, מחבר, לוחם צדק
 חבר לשעבר בקבוצה:  מסדר הטמפלרים (1744 ועד למותו) הצבא הבריטי (1747) הצבא הקונטיננטלי (1778)
 אזרחות:  בריטית
 תאריך פטירה:  16 בספטמבר 1781
 מקום פטירה:  ניו יורק, אמריקה הבריטית
 דמויות קשורות
 משפחה:  קונור קנוויי (בן), אדוארד קנוויי (אב), דזמונד מיילס (צאצא)
 אויבים:  קונור קנוויי 
 
היית'ם קנוויי (אנגלית: Haytham Kenway) הוא דמות בדיונית המופיעה בסדרת משחקי Assassin's Creed. הדמות מוצגת לראשונה כפרוטגוניסט לכאורה במשחק "Assassin's Creed III", וניתן לשחק בה בשלבים המוקדמים של המשחק עד שהוא מתגלה בתור האנטגוניסט הראשי. הדמות מופיעה גם כדמות משנה במשחק "Assassin's Creed Rogue", המתרחש בין רצפי הזכרונות של "Assassin's Creed III". סיפור הרקע שלו נחקר בהרחבה בספר Assassin's Creed: Forsaken. הדמות מדובבת על ידי השחקן אדריאן האף באמצעות לכידת תנועה.
בהיסטוריה הבדיונית של הסדרה, היית'ם קנוויי נולד ב-1725 כבנו של אדוארד קנוויי, אחד מחברי אחוות המתנקשים הבריטית והפרוטגוניסט הראשי במשחק הפריקוול "Assassin's Creed IV: Black Flag". בעקבות מותו של אביו בשנת 1735, הוא עובר מניפולציה להצטרף למסדר הטמפלרים, יריביהם המושבעים של המתנקשים, ובסופו של דבר הופך לחבר בכיר במסדר ולאחר מכן לראש המסדר בשלוש עשרה המושבות של אמריקה הקולוניאלית. תחת מנהיגותו של היית'ם, הטמפלרים משמידים את מרבית המתנקשים הקולוניאלים, הופכים לכוח הדומיננטי ביבשת ומנסים בהמשך להקים אומה חדשה על ידי השפעתם על המהפכה האמריקנית. בזמן זה, נולד להיית'ם בן בשם ראדונהאגדו/קונור מאישה ילידת אמריקה, שבבגרותו מצטרף לאחוות המתנקשים במאמץ לבטל את מעשיו של אביו. למרות שהיית'ם וקונור הופכים לבני ברית ושוקלים לאחד בין המסדרים, שניהם מבינים עד מהרה ששלום בין שני המסדרים הוא בלתי אפשרי. העימות ביניהם מוביל למותו של היית'ם בידי קונור בשנת 1781.
לפני שחרורו של המשחק "Assassin's Creed III", דמותו של היית'ם קנוויי לא פורסמה כדמות שניתן לשחק בה כדי להפתיע את השחקנים. התפנית העלילתית שהשחקנים למעשה שלטו בטמפלר במהלך השליש הראשון של המשחק זכה לתשבחות בשל המחוכמות של המהלך ובשל הפעם הראשונה שהשחקנים יכלו לחוות את המשחק מנקודת מבטם של הטמפלרים. אולם, כמה מהם מתחו ביקורת על כך שהוספת משימותיו של היית'ם הכבידו על התקדמות המשחק. שלא כמו דמות בנו קונור, שהייתה עליו ביקורת מעורבת, דמותו של היית'ם התקבלה בחיוביות בשל קסמו ומורכבותו, והוא נחשב לאחד מהנבלים הטובים ביותר בסדרת המשחקים.
יצירה ופיתוח

הוספתו של היית'ם כדמות שניתן לשחק בה נשמרה בסוד מהעיתונות ונודעה רק לצוות המפתחים, כשכל הפרסומים התמקדו בקונור. המנהל האמנותי של המשחק, אלכס הצ'ינסון, קרא להחלטה להפוך את הדמות לפרוטגוניסט בהפתעה בשליש הראשון של המשחק רעיון אפקטיבי למשוך שחקנים לתוך סיפור המשחק. הדבר גם הציע פרספקטיבה חדשה ומרעננת בקונפליקט הממושך בין המתנקשים לבין הטמפלרים, מאחר שהיית'ם היה לדמות הטמפלר הראשונה בסדרה שניתן היה לשחק בה. אולם, הוא ציין שקשת הסיפור של הדמות הייתה ארוכה מדי מכיוון שלא היה זמן לבחון את המוצר, מה שהרתיע שחקנים מסוימים. לפי כותבת הסדרה סוזן פטריק, במשחק "Assassin's Creed Rogue" הושם דגש על דמותו של היית'ם בגלל היותו מודל לחיקוי לשיי פטריק קורמק, המתנקש שהפך לטמפלר, מכיוון ששניהם באים מרקע דומה, בעוד אחת המטרות של המשחק הייתה להראות את הפרקים החסרים בחייו של היית'ם. אדריאן האף, השחקן שביצע את עבודות הדיבוב ולכידת התנועה של הדמות, ציין שהכתיבה לדמות הייתה טובה מאוד ושהצוות היצירתי העניק לו חופש פעולה להפוך את הדמות לשלו, בהתחשב בכך שעזר למדל את האנימציה שלו ואת ביצועו בתוך משחק.
דארבי מק'דביט, המנהל הנרטיבי של המשחק "Assassin's Creed Valhalla" מצא הזדמנות להכליל התייחסות לדמותו של היית'ם במשחק. הוא נזכר שקיבל פידבקים משחקנים ששם הדמות נשמע כמו שם ערבי, והציע את השם היית'ם או הית'אם לדמות משנה שמחזירה את ארגון 'הנחבאים' (הארגון המקורי שקדם למתנקשים) בחזרה לאנגליה במהלך אירועי "ולהאלה" - מה שהיווה את הבסיס להחלטתו של אדוארד קנוויי לקרוא לבנו בשם זה.
הופעות אחרות

מלבד הופעותיו במשחקים "Assassin's Creed III" ו-"Assassin's Creed Rogue", היית'ם ערך הופעות אורח במספר משחקים נוספים בסדרה. במשחק "Assassin's Creed IV: Black Flag" בו מככב אביו אדוארד קנוויי, היית'ם מופיע כילד קטן בסצנה שאחרי הכתוביות שמראה את אביו אדוארד יוצא לאופרת הקבצנים בבית האופרה המלכותית יחד עם ילדיו. בעוד חברת הבת הבדיונית של תאגיד אבסטרגו שוקלת להכליל את הדמות כפרוטגוניסט המשחק שנועד לקדם את האידיאלים של הטמפלרים, מאחר שהיית'ם נחשב לטמפלר הגדול ביותר בהיסטוריה. רעיון זה התממש בתחילתו של המשחק הבא, "Assassin's Creed Unity", שבו הוא מככב בתפקיד הראשי במשחק בדיוני של החברה, "העיט הבודד".
היית'ם מופיע יחד עם טמפלרים אחרים במשחק התפקידים המקוון משנת 2014 של קלפי האספנות "Assassin's Creed Memories".
קבלה וביקורות

דמותו של היית'ם התקבלה לרוב בחיוביות, וזאת בניגוד גמור לדמות בנו קונור קנוויי, שקיבל ביקורות מעורבות יותר. כריס תורסטן ממגזין PC Gamer תיאר את הדמות כנבל טוב, אך גם ציין ש"נראה שהכותבים אוהבים יותר אותו (היית'ם) מאשר את הדמות הראשית (קונור)". אולם, יש מבקרים שסירבו לתת ביקורת מפורטת על הדמות כדי שלא להרוס את התפנית העלילתית שהיית'ם, בהיותו טמפלר, הוא הפרוטגוניסט הראשון של המשחק. המנהל האמנותי אלכס הצ'ינסון ציין שהדמות זכתה לתרעומת מסוימת בשל היותה פרוטגוניסט בהפתעה, וזאת משום שקשת הסיפור שלה ארוכה מדי, אך הוסיף וציין שהדמות נשארה חביבת הקהל, שהופיעה במשחקים נוספים ומכרה הרבה אקשן פיגרים. מגזין +GamesRadar קרא להחלטה של יוביסופט להוסיף דמות פרוטגוניסט בהפתעה "מהלך נועז" ברשימת הטוויסטים הטובים ביותר בתולדות משחקי הווידאו.
מגזין IGN תיאר את דמותו של היית'ם קנוויי בתור אחת מדמויות משחקי הווידאו החדשות והטובות ביותר לשנת 2012, וציין ש"אף אדם אינו ערמומי, זממן וחצוף כמו היית'ם קנוויי". בשנת 2020, IGN ברזיל מיקם את דמותו במקום השני ברשימת הנבלים הגדולים בזיכיון המשחקים. בדירוג הדמויות של משחקי Assassin's Creed של מגזין PC Gamer, דמותו של היית'ם דורגה במקום גבוה יותר מקונור (שסיים במקום האחרון) וגם עבר את דמותו של אביו אדוארד, כשהמבקר השווה אותו בחיבה לנבלי ג'יימס בונד, באומרו ש"אכזריותו גורמת למשחק בו להיות כיפי", וזאת בניגוד לקונור. פרנק מרטין מ-DualShockers תיאר את היית'ם בתור הנבל הטוב ביותר במשחקי הסדרה, וכי מדובר ב"דמות משונה מאוד בהתחשב עד כמה הוא חביב. הסיפור שלו הוא ייחודי מאוד שראוי לחקור אותו יותר ביקום משחקי הסדרה".
אדריאן האף, השחקן אשר גילם את הדמות בדיבוב ובלכידת תנועה, היה מועמד לפרס באפט"א למשחקים מאת האקדמיה הבריטית לאמנויות הקולנוע והטלוויזיה. בראיון שנערך עמו, הוא ציין את התגובות החיוביות של הקהל לדמות, במיוחד אלה שקשורות בקוספליי.
במהלך דיון שנערך בנושא אלו דמויות ראויות להיכלל בסדרת טלוויזיה עתידית של נטפליקס שמתבססת על סדרת משחקי הווידאו, מתיו אגילאר ממגזין Comicbook.com בחר בדמותו של היית'ם בהתחשב בקסם שלו ובסיפור הרקע שלו, וקרא לו אחד מהנבלים המעניינים ביותר בסדרת המשחקים.